
Na temelju članka 26. stavka 2. i članka 42. stavka 1. Zakona o lokalnim porezima (Narodne novine 115/16, 101/17, 114/22, 114/23 i 152/24) i članka 41. točke 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22), Gradska skupština Grada Zagreba, na__. sjednici, ______2026., donijela je


ODLUKU

o izmjenama Odluke o lokalnim porezima 


Članak 1.

U Odluci o lokalnim porezima (Službeni glasnik Grada Zagreba 42/23) članak 1. mijenja se i glasi:
„Ovom se odlukom utvrđuje porez na nekretnine, visina poreza na nekretnine te nadležno porezno tijelo za utvrđivanje, evidentiranje, nadzor, naplatu i ovrhu radi naplate poreza na nasljedstva i darove i poreza na nekretnine.“.

Članak 2.

U članku 2. točka 4. mijenja se i glasi:
„4. porez na nekretnine.“.

Članak 3.

	Podnaslov iznad članka 4. i članak 4. mijenjaju se i glase:
	„Porez na nekretnine

Članak 4.

Porez na nekretnine plaća se 8,00 eura po jednom četvornom metru korisne površine nekretnine na području Grada Zagreba.“.
 
Članak 4.

	U članku 5. riječi: „kuće za odmor“ zamjenjuju se riječju: „nekretnine“.


Članak 5.

           U postupcima utvrđivanja i naplate poreza na nekretnine koji su započeti prije stupanja na snagu ove odluke, visina poreza na nekretnine utvrdit će se u visini poreza na kuće za odmor utvrđenog Odlukom o lokalnim porezima (Službeni glasnik Grada Zagreba 42/23). 


Članak 6. 

	Ova će odluka biti objavljena u Službenom glasniku Grada Zagreba, a stupa na snagu 1. siječnja 2027.

